13/03/2013 | Administración LocalMunicipal
Noia
Rendas
Elevación a definitivo do acordo provisional de modificación da Ordenanza fiscal número 11, reguladora da taxa pola utilización privativa do dominio público local e a prestación doutros servizos

ANUNCIO Elevación a definitivo do acordo provisional de modificación da Ordenanza fiscal número 11, reguladora da taxa pola utilización privativa do dominio público local e a prestación doutros servizos.1.–Transcorrido o prazo de exposición ao público do acordo provisional de modificación da Ordenanza fiscal número 11, reguladora da taxa pola utilización privativa do dominio público local e a prestación doutros servizos, adoptado polo Pleno da Corporación con data trinta de novembro de dous mil doce, e non sendo presentado, dentro do mesmo, reclamación algunha, dito acordo, así como a ordenanza fiscal anexa ao mesmo, elévase a definitivo, de conformidade co disposto no artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei das facendas locais.2.–O acordo de modificación e o texto íntegro da referida ordenanza fiscal publicarase no BOP e será de aplicación dende o día da súa publicación, permanecendo en vigor ata a súa modificación ou derrogación expresa.3.–De conformidade co disposto no artigo 19.1 do R. D. lexislativo 2/2004, contra o presente acordo as persoas lexitimadas poderán interpoñer o correspondente recurso contencioso administrativo. En Noia, a 1 de marzo de 2013. O alcalde Asdo.: Rafael García Guerrero ANEXO ORDENANZA NÚM.11, REGULADORA DA TAXA POLA UTILIZACIÓN PRIVATIVA DO DOMINIO PÚBLICO LOCAL E A PRESTACIÓN DOUTROS SERVIZOS Art.1. Disposición xeral. No uso das facultades concedidas polos art.133.2 e 142 da Constitución e polo art.106 da Lei 7/85, do 2 de abril, reguladora das base de réxime local, e de conformidade co disposto nos art.15 e 19 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais, este Concello establece a taxa por ocupación de terreos de dominio público con postos, barracas, casetas de venda, industrias da rúa e ambulantes e rodaxes cinematográfica e polos servizos prestados polo Concello en relación aos bens de dominio público estatal. Art.2. Feito Impoñible. Constitúe o feito impoñible a utilización ou aproveitamento especial do dominio público local e a prestación dos servizos de xestión municipal e autorización sobre o dominio público estatal. Art.3. Suxeito pasivo. Son suxeitos pasivos desta taxa, en concepto de contribuínte, as persoas físicas e xurídicas así como as entidades a que se refire o art.35.4 da Lei 58/2003, do 17 de decembro, xeral tributaria, que sexan: a) Os titulares das respectivas licenzas. e) As empresas, entidades ou particulares en que redunde o beneficio do aproveitamento. Art.4.–Responsables.4.1. Responderán solidariamente das obrigacións tributarias do suxeito pasivo as persoas físicas e xurídicas ás que se refiren os art.41 e 42 da LXT.4.2. Serán responsables subsidiariamente os administradores das sociedades, síndicos, interventores ou liquidadores de quebras, concursos, sociedades e entidades en xeral nos supostos e co alcance que sinalan os arts.41 e 43 da LXT. Art.5.–Base Impoñible. A base impoñible está constituída polo número de metros de dominio público local ocupados. Art.6.–Exencións. Non se aplicarán exencións para a determinación da débeda tributaria que os suxeitos pasivos deban satisfacer por esta taxa, de conformidade co art.9 e disposición adicional terceira do RD lexislativo 2/2004, polo que se aproba o texto refundido da Lei das facendas locais. Art.7.–Cota. A tarifa a aplicar será a seguinte: a) Postos de venda ambulante na rúa do Curro e aledaños. A ocupación con postos fixos tódolos xoves e domingos pagará ó mes, por metro lineal de fronte cun máximo de dous metros de fondo, a cantidade de 9,50 € por metro lineal ou fracción. A ocupación con postos fixos só os xoves ou só os domingos pagará ó mes, por metro lineal de fronte cun máximo de dous metros de fondo, a cantidade de 4,74 € por metro lineal ou fracción. A efectos de cómputos dos metros lineais de ocupación, aqueles postos en forma de L ou en forma de U, computarase a totalidade dos metros do posto adicados á venda. No suposto que o posto de ocupación teña forma cadrada ou rectangular, computaranse os metros de ambos fontes, sen computar a efectos de liquidación da taxa os metros dos laterais. b) Postos de venda ambulante na rúa Espiritu Santo e Malecón de San Lázaro. A ocupación con postos fixos tódolos xoves e domingos pagará ó mes, por metro lineal de fronte cun máximo de dous metros de fondo, a cantidade de 6,45 €, por metro lineal ou fracción. A ocupación con postos fixos só os xoves ou só os domingos pagará ó mes, por metro lineal de fronte cun máximo de dous metros de fondo, a cantidade de 3,24 € por metro lineal ou fracción. A efectos de cómputos dos metros lineais de ocupación, aqueles postos en forma de L ou en forma de U, computarase a totalidade dos metros do posto adicados á venda. No suposto que o posto de ocupación teña forma cadrada ou rectangular, computaranse os metros de ambos fontes, sen computar a efectos de liquidación da taxa os metros dos laterais. c) Postos obxecto de poxa pública: Os postos sometidos á concesión de autorización en réxime de concorrencia competitiva, regulado no art.19 da Ordenanza municipal reguladora da venda ambulante serán obxecto de licitación pública, que será anunciada coa suficiente antelación no BOP e nos xornais locais e páxina web do Concello. O tipo de licitación que servirá de base será de 9,48 €/mes/metro lineal de fronte/día semanal de ocupación, cun máximo de dous metros de fondo. d) Postos de venda en calquera outro lugar. Os postos de venda sinalados polo Concello en calquera outro lugar pagarán, por día de ocupación e metro cadrado ou fracción, a cantidade de 2,24 €. Exceptúanse desta tarifa: • Os postos de venda de produtos do campo, que se situarán na Praza de Lamas e Antón de Noia e que pagarán, por metro cadrado ou fracción, 0,35 € diarios, así como os postos de polbeira sitos no campo de fútbol, que pagarán por metro cadrado e día, a cantidade de 0,44 €. • Os postos de venda de produtos do campo, que se sitúen na Rúa e Praza Fanaqueira, que pagarán, a partir dos dous metros de ocupación, a cantidade de 0,35 €/metro cadrado/día de ocupación. e) Postos de venda de reses de gando vacún e porcino. Os espazos ocupados para a venda de reses de gando vacún e porcino pagarán, por día de ocupación e metro cadrado ou fracción, a cantidade de 0,80 €. e) Postos de venda de maquinaria agrícola. Os espazos ocupados para a venda de maquinaria agrícola pagarán, por metro cadrado ou fracción e día, a cantidade de 1,61 €. f) Casetas, barracas e postos con ocupacións ocasionais. Pagarán, por día e metro cadrado ou fracción, a cantidade de 0,86 €. As de carácter cultural, como teatros ambulantes, postos de libros, circos, etc., pagarán, por día e metro cadrado ou fracción, a cantidade de 0,43 €. g) Ocupación con postos e barracas durante as festas de San Marcos e San Bartolomeu: O importe a abonar pola ocupación durante os festexos será o resultado de multiplicar o metro cadrado ou fracción de ocupación polo seguinte cadro de tarifas, segundo o tipo de ocupación: 1. Caseta de venta de garapiñadas e similares: 5 €/m 2 2. Caseta de viños: 3,85 €/m 2 3. Caseta de xogos: 3,85 €/m 2 4. Tómbolas: 9,23 €/m 2 5. Polbeira: 60 €/metro lineal fronte ocupación.6. Carruseis infantís: 4,66 €/m 2 7. Carruseis maiores: 4,15 €/m 2 8. Postos xeados: 20 €/m liñal de fronte 9. Postos bixutería, venda de roupa, artigos de menaxe: • Emprazados na Alameda: 20 € m liñal de fronte • Emprazados na Rúa Rosalía de Castro(parte Campo da Feira) e na Rúa Pedra Sartaña: 15 €/m liñal de fronte.10. Rosquilleiras e churrería: 15 € m./lineal de fronte Artigo 8.–Bonificacións. Os suxeitos pasivos que teñan domiciliado o pago do recibo da taxa pola ocupación de postos de venda ambulante nunha entidade financeira, gozarán dunha bonificación sobre a cota do 2%. Si a domiciliación do pagamento non se fixera efectiva e sempre e cando non se deba a causas imputables á Administración, dita bonificación quedará sen efecto e a tenor do disposto no artigo 115.3 da Lei xeral tributaria procederase a regularizar a situación tributaria do obrigado sen necesidade de proceder á previa revisión de ditos actos provisionais conforme o disposto no título V da Lei xeral tributaria. Artigo 9.–Normas de xestión.9.1.–Para ocupación de terreo de dominio público con postos estarase ó disposto na Ordenanza municipal reguladora da venda ambulante no termo municipal de Noia.9.2.–As taxas correspondentes a ocupación con postos de venda ambulante de carácter fixo regulados no artigo 6, cobraranse trimestralmente por recibo.9.3.–Ocupación de terreos de dominio público durante as festas de San Marcos e San Bartolomeu.1.–A utilización do terreo de dominio público mediante a instalación de aparatos de feira, casetas e similares, requirirá a oportuna licenza municipal de autorización do uso para os terreos de dominio público local e de cesión de uso para os terreos de dominio público estatal.2.–As solicitudes deberán presentarse no modelo que a tal fin se poñerá a disposición dos administrados no rexistro de entrada, cunha antelación mínima dunha semana á data de inicio dos festexos. Os solicitantes deberán presentar, acompañando a dita solicitude, a seguinte documentación: a) D. N. I ou documento equivalente. b) Seguro de responsabilidade civil do aparato e recibo do ano en curso. c) Certificado de revisión técnica de solidez e seguridade da atracción 3.–Para levar a cabo a adxudicación procederase da forma seguinte: Analizadas as solicitudes presentadas, contemplarase en primeiro lugar as formuladas polos administrados que fosen adxudicatarios de parcelas nos mesmos festexos durante os dous últimos anos. No caso de quedar espazos sobrantes, o Alcalde-Presidente, a proposta da concellería de festas os adxudicará a quen o soliciten. Na adxudicación destes espazos libres intentarase evitar duplicidades, polo que terán preferencia as atraccións, postos ou casetas que teñan un obxecto distinto os xa adxudicados. No caso en que fosen varios os postos que cumpren estas condicións, estarase a orde de solicitude.4.–Obrigas do adxudicatario.1. O adxudicatario non poderá en ningún caso instalar outra atracción distinta á autorizada, que tampouco poderá ser obxecto de traspaso ou cesión.2. As instalacións non poderán en ningún caso ocupar máis espacio que o que lles adxudique.3. Os adxudicatarios, antes de proceder á instalación adxudicada están obrigados a comunicarllo ó Concello, coa fin de que se comprobe se a atracción é a autorizada e se se axusta as condicións da autorización, pois en caso contrario non se permitirá a súa instalación, non tendo dereito por iso á devolución da cantidade satisfeita, nin indemnización de ningunha clase-. 5.–Destrución do dominio público. Cando a utilización privativa ou o aproveitamento especial comporte a destrución ou o deterioro do dominio público local, o beneficiario sen prexuízo do pago da taxa a que houbera lugar, estará obrigado ao reintegro do custo total dos respectivos gastos de reconstrución ou reparación e ao depósito previo do seu importe. Se os danos fosen irreparables, o Concello será indemnizado en contía igual ao valor dos bens destruídos ou o importe do deterioro dos danados.6.– Aprobación dos planos. –Será competencia do alcalde-presidente a aprobación dos planos comprensivos das parcelas onde se emprazarán as atraccións. Igualmente, será o órgano competente para a aprobación do prego de condicións, no suposto de ser este necesario para a regulación de calquera aspecto non incluído na presente ordenanza, sendo en todo caso de aplicación as tarifas contidas no apartado anterior. Artigo 10.–Devengo. Devéngase a taxa: • Tratándose de concesións de novos aproveitamentos da vía pública, no momento de outorgarse a correspondente licenza ou autorización. • Tratándose de aproveitamentos xa autorizados e prorrogados, o día primeiro de cada un dos períodos naturais de tempo indicados na tarifa. Disposición adicional. En todo o non regulado nesta ordenanza, estarase ó disposto na ordenanza municipal reguladora da venda ambulante no Concello de Noia. Disposición final. A presente ordenanza entrará en vigor e comezará a aplicarse o día da súa publicación no BOP, permanecendo en vigor ata a súa modificación ou derrogación expresa.